《渡江至侯官镇记所见》
宋代·喻良能

破腊侵星渡急流，晓风吹动黑貂裘。
黄云不断碧云暗，荔子林边甘蔗洲。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。